শুরু হচ্ছে জিএসটি কাউন্সিল বৈঠক, কী বিষয় নিয়ে আলোচনা হওয়ার সম্ভাবনা?

কলকাতা: বুধবার বসছে জিএসটি (GST) কাউন্সিলের বৈঠক (Council meeting)। এই বৈঠকে নির্মলা সীতারমন (Nirmala Sitaraman) নেতৃত্ব দেবেন। উপস্থিত থাকার কথা বিভিন্ন রাজ্য়ের অর্থমন্ত্রীদের। জিএসটি-র হার কমানোর বিষয়ে এই বৈঠকে আলোচনা হতে পারে বলে মনে করা হচ্ছে। উপস্থিত থাকবেন পশ্চিমবঙ্গের অর্থমন্ত্রী চন্দ্রিমা ভট্টাচার্য (Chandrima Bhattacharya)। রাজ্যের বকেয়া ও নিত্য প্রয়োজনীয় দ্রব্যে জিএসটি ছাড়ের দাবি তুলতে পারেন তিনি।

বুধবার থেকে নয়া দিল্লিতে (New Delhi) শুরু হচ্ছে ৫৬তম জিএসটি (GST) কাউন্সিলের বৈঠক। চলবে আগামীকাল অর্থ্যাৎ বৃহস্পতিবার পর্যন্ত। কেন্দ্রীয় অর্থমন্ত্রী নির্মলা সীতারামনের নেতৃত্বে এই বৈঠকে উপস্হিত থাকবেন বিভিন্ন রাজ্যের অর্থমন্ত্রীরা। বৈঠকে পশ্চিমবঙ্গ সরকারের পক্ষ থেকে উপস্থিত থাকবেন রাজ্যের অর্থমন্ত্রী চন্দ্রিমা ভট্টাচার্য। সূত্রের খবর, এদিনের বৈঠকে মন্ত্রী চন্দ্রিমা ভাট্টাচার্য রাজ্যের বকেয়া ক্ষতিপূরণের অর্থ দ্রুত পরিশোধের দাবি তুলতে পারেন । পশ্চিমবঙ্গ সরকারের অভিযোগ, কেন্দ্র বহুদিন ধরেই বকেয়া অর্থ আটকে রেখেছে, যার ফলে রাজ্যের আর্থিক ভারসাম্যে চাপ তৈরি হয়েছে।

আরও পড়ুন: বিধান ভবন কাণ্ডে গ্রেফতার রাকেশ সিং

এছাড়াও, মন্ত্রী চন্দ্রিমা ভট্টাচার্য বীমা পরিষেবায় জিএসটি ছাড় দেওয়ার দাবিও তুলবেন বলে খবর পাওয়া গিয়েছে। রাজ্যের মতে, সাধারণ মানুষের আর্থিক নিরাপত্তার স্বার্থে জীবন ও স্বাস্থ্যবীমায় জিএসটি সম্পূর্ণ বা আংশিকভাবে মুকুব করার প্রসঙ্গ তুলতে পারেন তিনি। এছাড়াও নিত্য প্রয়োজনীয় দ্রব্যে জিএসটি ছাড়ের বিষয়টিও তিনি তুলে ধরবেন এই বৈঠকে বলে মত রাজনৈটিক মহলের। রাজ্যের এই দাবিগুলি আজকের বৈঠকের আলোচনায় বিশেষ গুরুত্ব পেতে পারে বলে মনে করা হচ্ছে। তবে আর কোন কোন গুরুত্বপূর্ণ বিষয় আলোচনায় উঠে আসবে, সেদিকেই নজর সকলের।

দেখুন খবর: